Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 22/15/5505	Liptovský Mikuláš, 8.7.2015
EEČ : 2-39-212-2015

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: polnohospodár
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 503,45 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Spojená škola, Ul. J. Rumana 6, XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: polnohospodár
realizované policajtom Obv.odd. PZ XXXXX pod spisovou značkou ORP-1031/OO-LM-2014.
	Dňa 11. 12 .2014 okolo 14:00 hod. pri výstavbe verejného chodníka na ul. Hlavná, pri rodinnom dome č. 271 v obci Liptovský Ján, ako zamestnanec spoločnosti Slovenské inžiniersko priemyslové stavby s. r. o., Liptovský Hrádok, pri vytyčovaní smeru vedenia nového chodníka nabíjal kladivom do zeme v mieste nad káblami vysokého napätia elektrického vedenia roxorové tyče, pričom počas nabíjania roxorovej tyče do zeme pri narazení na prekážku v zemi napriek tomu, že vedel, že na danom mieste vedú popod zemský povrch v hĺbke 70-80 cm káble vysokého napätia elektrického vedenia a spoliehal sa, že žiadne poškodenie týchto káblov nespôsobí, avšak pri nabíjaní roxorovej tyče poškodil jeden kábel elektrického vedenia v dôsledku čoho došlo k elektrickému výboju a výpadku elektrického prúdu v obciach Liptovský Ján, Uhorská Ves a Podtureň, čím spôsobil spoločnosti Stredoslovenská energetika-Distribúcia a. s., Žilina škodu vo výške 503,45 eura.

Odôvodnenie: 
Poverený príslušník Obvodného oddelenia PZ XXXXX  uznesením ORP-1031/OO-LM-2014 zo dňa 05. 01. 2015 vzniesol XXXXX obvinenie za prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodená spoločnosť uzavreli dňa 04. 06. 2015 zmier, v rámci ktorého obvinený  vyhlásil, že spáchal skutok, za ktorý je  stíhaný.  
Poškodená spoločnosť vyhlásila, že obvinený im v plnom rozsahu uhradil spôsobenú škodu dňa 22. 01. 2015.
Do pokladne Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 100 €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50 € a peňažnú sumu vo výške 50 € v prospech Spojená škola, Ul. J. Rumana 6, XXXXX. 
Táto suma je primeraná závažnosti spáchaného trestného činu.  
	Obvinený a poškodený s týmto spôsobom vybavenia veci vyslovili súhlas. 
	 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného (hladí sa na neho, ako by nebol súdne trestaný) a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť (§ 215 ods. 6 Trestného poriadku).

JUDr. Marian Vagač
prokurátor